cyanic-selkie/wikianc huggingface dataset:
মার্কিন যুক্তরাষ্ট্রের ইতিহাস
উত্তম অনুভূতির যুগ
ব্রিটেনের অবরোধ চলাকালে মার্কিন যুক্তরাষ্ট্রে কিছু শিল্প কারখানা গড়ে উঠেছিল। রিপাবলিকানরা এই সব শিশু শিল্পকে রক্ষা করার জন্য শুল্ক আরোপ করে। রাজনৈতিক দল হিসেবে ফেডারেলিস্টদের পতন, রিপাবলিকানদের দ্বারা অনেক ফেডারেলিস্ট নীতি গ্রহণ এবং রাষ্ট্রপতি জেমস মনরোর তার দুই মেয়াদে (১৮১৭-১৮২৫) পার্টিজাননীতি বর্জন এবং ফার্ষ্ট পার্টি নীতির অবলুপ্তি ইত্যাদির প্রভাবে মার্কিন যুক্তরাষ্ট্র উত্তম অনুভূতির যুগে প্রবেশ করে।
১৮৩২ সালে, মার্কিন যুক্তরাষ্ট্রের সপ্তম রাষ্ট্রপতি, এ্যান্ড্রু জ্যাকসন, "জ্যাকসন এবং নো ব্যাংক" স্লোগান তুলে দ্বিতীয় মেয়াদে রাষ্ট্রপতি নির্বাচিত হন। তিনি নির্বাচিত হয়ে মার্কিন যুক্তরাষ্ট্রের দ্বিতীয় ব্যাংকের সনদ আর নবায়ন করেননি। ১৮৩৬ সালে ব্যাংকটি বন্ধ হয়ে যায়। জ্যাকসন সবাইকে বুঝাতে সক্ষম হয়েছিলেন যে, কেন্দ্রীয় ব্যাঙ্ক থেকে অধিকাংশ অভিজাতরা আমেরিকানরা সুবিধা নেয়ার জন্য ব্যবহার করে। বিকল্প হিসাবে তিনি স্টেট ব্যাংক প্রতিষ্ঠা করেন যাকে ঠাট্টার ছলে অনেকের কাছে "পোষা ব্যাংক" নামে পরিচিতি পায়।
ইন্ডিয়ানদের অপসারণ
১৮৩০ সালে, কংগ্রেস ইন্ডিয়ান রিমুভাল অ্যাক্ট পাস করে। এই আইন প্রেসিডেন্টকে মিসিসিপি নদীর পশ্চিমের জমির সাথে পূর্ব তীরের রাজ্যগুলিতে আমেরিকান আদিবাসী জমি বিনিময় করার অনুমতি দেয়। এর লক্ষ্য ছিল মূলত আমেরিকান দক্ষিণ -পূর্ব এলাকা থেকে পাঁচটি সভ্য উপজাতি সহ সকল স্থানীয় আমেরিকানদের সরিয়ে দেওয়া; বসতি স্থাপনকারীরা তাদের জমি দখল করতে চেয়েছিল। রাষ্ট্রীয় আইন না মেনে স্থানীয় জনগোষ্ঠী তাদের জমি ছেড়ে দিতে অস্বীকার করলে জ্যাকসোনিয়ান ডেমোক্র্যাটরা তাদেরকে জোরপূর্বক অপসারণের দাবি করেছিল; হিগস এবং ধর্মীয় নেতারা এই পদক্ষেপকে অমানবিক বলে বিরোধিতা করেছিলেন। চেরোকি ‘ট্রেইল অফ টিয়ার্স’ এ দেখা যায় এই স্থানান্তরের কারনে হাজার হাজার মানুষের মৃত্যু হয়েছিল। ট্রেইল অফ টিয়ার্সের ফলে ১৬,৫৪৩ জনের মধ্যে পথেই প্রায় ৮,০০০ জনের করুন পরিনতি হয়েছিল। ফ্লোরিডার সেমিনোল ইন্ডিয়ানরা অনেকেই পশ্চিমে যেতে অস্বীকার করেছিলেন; সেমিনোল যুদ্ধে তারা বহু বছর ধরে সেনাবাহিনীর সাথে লড়াই চালিয়ে যায়।
উত্তর এবং দক্ষিণের মধ্যে বিভাজন
১৯৪৮ সালের পরে মার্কিন যুক্তরাষ্ট্রের মূল আলোচনায় ছিল দাসত্বের বিস্তার, উত্তরে দাসত্ব-বিরোধী জনগোষ্ঠী এবং দক্ষিণের দাসত্ব-বিরোধী জনগনের মধ্য বিরোধীতা আর সংঘাত। কিছু সক্রিয় উত্তরপন্থী বিশ্বাস করতেন দাসপ্রথা অবিলম্বে বিলুপ্ত হওয়া উচিত কারন, ক্রীতদাস্ত প্রথা একটি পাপ (প্রোটেস্ট্যান্ট ধর্মতত্ত্বের পরিপ্রেক্ষিতে)। উত্তরে দাসত্ব বিস্তার বিরোধীদের সংখ্যা অনেক বেশি ছিল। তাঁরা দাস প্রথা বিলোপ, সকল আমেরিকানদের জন্য মুক্ত ভূমি (কম দামে ভূমি, যেন ছোট পরিবারগুলো তাদের জমি নিজেরাই চাষ করতে পারে।) ও মুক্তবাকের নিশ্চয়তা দাবী জানাচ্ছিল। দক্ষিনে এসব ধারণা ছিল সম্পূর্ণ বিপরীত। দক্ষিণ শ্বেতাঙ্গ ডেমোক্র্যাটরা মনে করতেন দাসপ্রথা সমস্ত স্বোতঙ্গদের জন্য (এমনকি ‍কৃষ্ণাঙ্গ দাসদের নিজেদের জন্যও) অর্থনৈতিক, সামাজিক এবং সাংস্কৃতিক সব দিক বিবেচনায় হিতকর। তারা দাসত্ব বিরোধী সকল মুখপাত্রকে "বিলোপবাদী" বলে নিন্দা করেছিল। দাসপ্রথার পক্ষে যুক্তি ছিল যে দাস অর্থনীতির আকস্মিক সমাপ্তি দক্ষিণে গভীর এবং মারাত্মক অর্থনৈতিক প্রভাব ফেলবে যেখানের অর্থনীতির ভিত্তি মূলত দাস শ্রমের উপর নির্ভরশীল। তারা আরও যুক্তি দিয়েছিল যে সমস্ত ক্রীতদাসকে মুক্ত করা হলে ব্যাপক বেকারত্ব ও বিশৃঙ্খলা সৃষ্টি হবে। দাসপ্রতার প্রশ্নে ধর্ম ভিত্তিক বিভাজন তৈরী হয়। মেথডিস্ট এবং ব্যাপ্টিস্টরা উত্তর এবং দক্ষিণ এই দুই সম্প্রদায়ে বিভক্ত হয়ে পড়ে। উত্তরে, মেথডিস্ট, কংগ্রেগ্যানালিস্ট এবং কোয়েকাররা অনেক বিলুপ্তিবাদীদের অন্তর্ভুক্ত ছিল। বিশেষ করে তাদের নারী কর্মীরা যথেষ্ট সোচ্চার ছিলেন। ক্যাথলিক, এপিস্কোপাল এবং লুথেরান সম্প্রদায়গুলি এ ব্যাপারে নির্বিকার ছিল।
১৮৫০ সালের সমঝোতা এবং জনপ্রিয় সার্বভৌমত্ব
১৮২০-এর আপস আইন ১৮৫৪ সালে সেনেটর ডগলাস দ্বারা প্রচারিত "জনপ্রিয় সার্বভৌমত্ব এবং গণতন্ত্রের নামে পরিচিত ‘কানসাস-নেব্রাস্কা আইন’ দ্বারা বাতিল করা হয়েছিল। এই আইন দ্বারা তাদের ভোটাধিকারের মাধ্যমে জনগন তাদের নিজ নিজ অঞ্চলে দাসব্যাবস্থা থাকবে না থাকবে না সেই ব্যাপারে সিদ্ধান্ত নেয়ার সুযোগ করে দেয়া হয়। ফলে দাসত্বের প্রশ্নে ডগলাস নিরপেক্ষতা অবলম্বন করার সুযোগ পান। ক্রীতদাসপ্রথার বিরোধী শক্তিগুলি ক্ষুব্ধ ও শঙ্কিত হয়ে নতুন রিপাবলিকান পার্টি গঠন করে। ১৮৫০ সালের মধ্যে নতুন রিপাবলিকান পার্টি প্রায় সমস্ত উত্তরাঞ্চলীয় রাজ্য এবং একইভাবে ইলেক্টোরাল কলেজে আধিপত্য বিস্তার করে। প্রকাশপায় যে দাসপ্রথাকে কখনই প্রসারিত হতে দেওয়া হবে না (এবং এইভাবে ধীরে ধীরে লুপ্ত হয়ে যাবে)।
রোপণের অর্থনীতি
দক্ষিণের দাসত্ব-ভিত্তিক সমাজগুলি তাদের তুলা এবং অন্যান্য কৃষিপণ্য উৎপাদনের উপর ভিত্তি করে বেশ সম্পদশালী হয়ে উঠেছিল এবং কিছু জনগন অভ্যন্তরীণ দাস ব্যবসা থেকেও সম্পদ গড়ে তুলেছিল। বোস্টন এবং নিউইয়র্কের মতো উত্তরের শহরে গড়ে ওঠা আঞ্চলিক শিল্প যেমন, টেক্সটাইল মিল সহ ব্যাংকিং, শিপিং ইত্যাদি অর্থনৈতিকভাবে দাসপ্রতার সাথে সম্পৃক্ত ছিল। ১৮৬০ সালের মধ্যে, দক্ষিণে চার মিলিয়ন ক্রীতদাস জনসংখ্যা ছিল, যা ১৭৯০ সালে সমগ্র মার্কিন দেশের চেয়ে প্রায় আট গুণ বেশি। ইউরোপে কাঁচা তুলার জন্য প্রচুর চাহিদার কারণে এই তুলার চাষ অত্যন্ত লাভজনক ছিল। বেশির ভাগ লাভের অর্থ নতুন জমিতে এবং আরও ক্রীতদাস কেনার জন্য বিনিয়োগ করা হয়েছিল (বেশিরভাগই ছিল ক্রমহ্রাসমান তামাক চাষ অঞ্চল থেকে পাওয়া)।
মার্কিন জাতির প্রথম ৭২ বছরের ইতিহাসের ৫০ বছরই, ক্রীতদাসের মালিক এমন ব্যাক্তিরাই মার্কিন যুক্তরাষ্ট্রের রাষ্ট্রপতি ছিলেন। সে সময, শুধুমাত্র দাসধারী রাষ্ট্রপতিরাই দ্বিতীয় মেয়াদে পুনরায় নির্বাচিত হিয়েছিলেন। এছাড়াও, দক্ষিণের রাজ্যগুলি তাদের জনসংখ্যায় ক্রীতদাসদের আংশিক গণনার কারণে কংগ্রেসে তাদের বর্ধিত অংশিদার দ্বারা উপকৃত হয়েছিল।
দাস বিদ্রোহ
গ্যাব্রিয়েল প্রসার (১৮০০), ডেনমার্ক ভেসি (১৮২২), ন্যাট টার্নার (১৮৩১) এবং জন ব্রাউন (১৮৫৯) এর মতো বিখ্যাত দাস বিদ্রোহীরা দক্ষিণে স্বেতাঙ্গদের ভয়ের কারণ হয়ে দাঁড়ায়। ক্রীতদাসদের উপর কঠোর নজরদারি আরোপ করা হয় ও তাদের অধিকার হ্রাস করা হয়। ১৮৫০ সালের পলাতক ক্রীতদাস আইনের অধীনে পালিয়ে যাওয়া দাসদের পুনরায় তাদের মালিকদের নিকট হস্তান্তরে সহযোগিতা স্টেটগুলো বাধ্য ছিল। এই আইনের ব্যাপারে উত্তরবাসীদের ক্ষুব্ধ ছিল। পূর্বে, একটি পালিয়ে যাওয়া একজন ক্রীতদাস কোন দাসপ্রথার অস্তিত্ব নেই এমন কোন স্টেটে পৌঁছালে মিসৌরি সমঝোতার অধীনে সে স্বাধীনতা অর্জন করেছে বলে ধরে নেয়া যেত। ১৮৫৭ সালের ড্রেড স্কট বনাম স্যান্ডফোর্ড মামলায় মার্কিন সুপ্রিম কোর্ট মিসৌরি আপোষকে অসাংবিধানিক বলে রায় দেয়।
প্রেসিডেন্ট আব্রাহাম লিংকন এবং বিচ্ছিন্নতা
১৮৬০ সালের নির্বাচনে আব্রাহাম লিংকন জয়ের পর, ৭ টি দক্ষিণাঞ্চলীয় স্টেট ইউনিয়ন থেকে বিচ্ছিন্ন হয়ে ১৮৬১ সালের ৮ ফেব্রুয়ারি একটি নতুন রাষ্ট্র, কনফেডারেট স্টেটস অফ আমেরিকা (কনফেডারেসি) প্রতিষ্ঠা করে। কনফেডারেসি সমর্থিত সেনারা দক্ষিণ ক্যারোলিনার একটি মার্কিন সেনা দুর্গ ফোর্ট সামটার আক্রমণ করে। সেই সাথে গৃহযুদ্ধ শুরু হয়। লিংকন যখন ১৮৬১ সালের এপ্রিলে কনফেডারেসিকে দমন করার জন্য সৈন্যদের আহ্বান করেছিলেন, তখন আরও চারটি স্টেট আলাদা হয়ে যায় এবং কনফেডারেসিতে যোগ দেয়। কয়েকটি (উত্তরাঞ্চলীয়) "দাস রাজ্য" যুক্তরাষ্ট্র থেকে বিচ্ছিন্ন হয়নি এবং সীমান্ত রাজ্য হিসেবে পরিচিতি লাভ করে; এগুলো ছিল ডেলাওয়্যার, মেরিল্যান্ড, কেনটাকি এবং মিসৌরি। যুদ্ধের সময়, ভার্জিনিয়ার উত্তর-পশ্চিম অংশ কনফেডারেসি থেকে বিচ্ছিন্ন হয়ে যায়। এবং পশ্চিম ভার্জিনিয়ার নতুন ইউনিয়ন স্টেটের জন্ম হয়। পশ্চিম ভার্জিনিয়া সীমান্ত রাজ্যের সাথে যুক্ত ছিল।
গৃহযুদ্ধ
গৃহযুদ্ধ শুরু হয় ১২ এপ্রিল, ১৮৬১, যখন কনফেডারেট বাহিনী দক্ষিণ ক্যারোলিনার ফোর্ট সামটারে একটি মার্কিন সামরিক স্থাপনায় আক্রমণ করে। জবাবে, লিঙ্কন রাজ্যগুলিকে দুর্গ পুনরুদ্ধার, রাজধানী রক্ষা এবং ইউনিয়নের অখন্ডতা রক্ষার জন্য সৈন্য পাঠানোর আহ্বান জানান। বুল রানের প্রথম যুদ্ধে দুই সেনাবাহিনীর প্রথম বড় সংঘর্ষ হয়েছিল। এই সংঘর্ষের পর উভয় পক্ষই বুঝতে পেরেছিল যে, যুদ্ধটি যা ভাবা হয়েছিল তার থেকে অনেক বেশি দীর্ঘ এবং রক্তাক্ত হবে। ওয়েষ্টার্ণ থিয়েটারে, ইউনিয়ন বাহিনী তুলনামূলকভাবে সফল ছিল। পেরিভিলের যুদ্ধ এবং শিলোর যুদ্ধের মতো বড় যুদ্ধের সাথে ইউনিয়ন বাহিনীর গানবোটগুলো বড় কনফেডারেট অপারেশন ধ্বংস করে ইউনিয়নের জন্য কৌশলগত বিজয় নিয়ে আসে। ওয়েস্টার্ণ থিয়েটারে যুদে ইউনিয়নের জন্য খারাপভাবে শুরু হয়েছিল। মার্কিন জেনারেল জর্জ বি ম্যাকক্লেলান তার উপদ্বীপ অভিযানে ভার্জিনিয়ার রিচমন্ডের কনফেডারেট রাজধানী দখল করতে ব্যর্থ হন এবং কনফেডারেট জেনারেল রবার্ট ই লি -এর আক্রমণে পিছু হটতে বাধ্য হন। ইতিমধ্যে, উভয় পক্ষ ১৮৬১-১৮৬২সালে নতুন সেনাবাহিনী আকার বৃদ্ধি করতে এবং তাদের প্রশিক্ষণে মনোনিবেশ করেছিল। এর মধ্যে উল্লেখযোগ্য সামরিক সাফল্যের মধ্যে ছিল সীমান্ত রাজ্যগুলি নিয়ন্ত্রণে ইউনিয়নের সাফল্য। কনফেডারেটগুলিকে মূলত সীমান্ত স্টেটগুলো ছেড়ে যেতে বাধ্য করা হয়েছিল। অ্যান্টিটামের যুদ্ধে ১৮৬২ সালের শরৎকালে কনফেডারেট বাহিনী পশ্চাদপসরণ করলে লিংকন তাদের সতর্ক করে দেন যে যদি রাজ্যগুলি ফিরে না আসে তবে তিনি ১৮৬৩ সালের জানুয়ারিতে একটি দাসত্ব বা বন্ধন-মোচন মুক্তির ঘোষণা দেবেন।
জেনারেল লি এর ছোট সেনাবাহিনী ১৮৬২ সালের শেষের দিকে এবং ১৮৬৩ সালের বসন্তে যুদ্ধে জয়লাভ করে। যুদ্ধে তিনি খুব আগ্রাসি ছিলেন। কিন্তু তিনি পশ্চিমে ইউনিয়নের হুমকি উপেক্ষা করেছিলেন। রসদ সরবরাহের উৎস সন্ধানে এবং উত্তরে যুদ্ধ-অবসাদ সৃষ্টি করার জন্য লি পেনসিলভেনিয়া আক্রমণ করেছিলেন। সম্ভবত এটাই যুদ্ধের টার্নিং পয়েন্টে ছিল। ১৮৬৩ সালের গেটিসবার্গের যুদ্ধে লি এর সেনাবাহিনী খুব খারাপভাবে পরাজিত হয়েছিল এবং কোনক্রমে ভার্জিনিয়াতে ফিরে এসেছিল। ১৮৬৩ সালের জুলাই মাসে, জেনারেল ইউলিসিস এস. গ্রান্টের অধীনে ইউনিয়ন বাহিনী ভিকসবার্গের যুদ্ধে মিসিসিপি নদীর নিয়ন্ত্রণ লাভ করে, যার ফলে ভৌগলিকভাবে কনফেডারেসি বিভক্ত হয়। ১৮৬৪ সালে, ইউনিয়ন জেনারেল উইলিয়াম টেকুমসেহ শেরম্যান আটলান্টা দখল করার জন্য টেনেসির চ্যাটানুগা থেকে দক্ষিণে যাত্রা করেন। এই যুদ্ধের বিজয়ের পর উত্তরে রিপাবলিকানদের মধ্যে যুদ্ধের ডামাডোল শেষ হয়। এবং লিঙ্কনকে পুনরায় নির্বাচনে জিততে সাহায্য করেছিল।
হোমফ্রন্টে, উত্তরের শিল্প নাটকীয়ভাবে সম্প্রসারিত হতে শুরু করে। ব্যাপক রেলপথ পরিষেবা ব্যবহার করে এবং শিল্প শ্রমিকদের অস্ত্র কারখানায় নিযুক্ত করা হয়। বৈদেশিক বাণিজ্য প্রচুর বৃদ্ধি পেয়েছিল, মার্কিন যুক্তরাষ্ট্রে ব্রিটেনে খাদ্য ও তুলা রপ্তানি করত।এবং ব্রিটেন ইউনিয়ন সেনাবাহিনীর জন্য তৈরি পণ্য এবং হাজার হাজার স্বেচ্ছাসেবক পাঠাচত (কিছু সংখ্যক স্বেচ্ছাসেবক অবশ্য কনফেডারেটদের কাছেও পাঠন হতো)। বেসামরিক কারখানা, খনি, শিপইয়ার্ড, ব্যাংক, পরিবহন এবং খাদ্য দ্রব্যের ব্যাপক সরবরাহ সবই প্রথম বিশ্বযুদ্ধে শিল্পায়নের প্রভাবকে পূর্বাভাস দেয়। মার্কিন যুক্তরাষ্ট্রের গৃহযুদ্ধ ইতিহাসের সবচেয়ে মারাত্মক যুদ্ধ হিসাবে বর্ণিত হয়েছে। এই যুদ্ধে প্রায় ৭৫০,০০০ সৈন্য নিহত হয়েছে এবং অনির্ধারিত সংখ্যক বেসামরিক হতাহতের হয়েছিল।
আমেরিকান গৃহযুদ্ধ ছিল বিশ্বের প্রথম দিকের শিল্প যুদ্ধ। এ যুদ্ধের ফলে রেলপথ, টেলিগ্রাফ, স্টিমশিপ এবং ব্যাপকহারে উৎপাদিত অস্ত্র সস্ত্র এ যুদ্ধে ব্যবহুত হয়েছিল। উত্তরাঞ্চলের মোট জনসংখ্যার ২০ থেকে ৪৫ বছর বয়সী সমস্ত পুরুষদের প্রায় দশ শতাংশ এবং দক্ষিনাঞ্চেলের ১৮ তেকে ৪০ শতাংশ পুরুষের ৩০ শতাংশ মারা যায়। এই যুদ্ধের প্রধানতম ফলাফলের মধ্যে ছিল মার্কিন যুক্তরাষ্ট্রে দাসত্বের অবসান, ইউনিয়ন পুনরুদ্ধার এবং ফেডারেল সরকারের শক্তিবৃদ্ধি।
দাসত্ব-মোচনের ঘোষণা
দাসত্ব-মোচন ঘোষণা বা The Emancipation Proclamation ছিল ১৮৬৩ সালের ১ জানুয়ারি প্রেসিডেন্ট রাষ্ট্রপতি আব্রাহাম লিংকন কর্তৃক জারি করা একটি নির্বাহী আদেশ যেখানে দাসদের মুক্তির কথা ঘোষণা করা হয়েছিল। এক কথায় এই নির্বাহী আদেশ মার্কিন সরকার কর্তৃক স্বীকৃত আইনগত অবস্থা পরিবর্তন করেছিল।, কনফেডারেসির নির্ধারিত এলাকায় ৩ মিলিয়ন দাসকে "দাস" থেকে "মুক্ত" করে দিয়েছিল। কাযর্ত, একজন ক্রীতদাস কনফেডারেট সরকারের নিয়ন্ত্রণ থেকে পালিয়ে যায় বা ফেডারেল সৈন্যদের দখলে থাকা অঞ্চলে প্রবেশ করে, আইনত এবং প্রকৃতপক্ষে সে স্বাধীন হয়ে ওঠে। এসব ক্ষেত্রে মালিকরা কোন ক্ষতিপূরণ পাবার যোগ্য নয়। কৃষিজমির মালিকরা উপলব্ধি করে যে দাস-মুক্তি তাদের অর্থনৈতিক ব্যবস্থাকে ধ্বংস করে দেবে, অনেকে তাদের ক্রীতদাসদের যতটা সম্ভব কেন্দ্রীয় সেনাবাহিনীর নাগালের বাইরে নিয়ে যায়। ১৮৬৫ সালের জুনের মধ্যে, ইউনিয়ন সেনাবাহিনী সমস্ত কনফেডারেসি তাদের নিয়ন্ত্রণে নেয় এবং সমস্ত দাসদের মুক্ত করে। অনেক সদ্যমুক্ত হওয়া দাস ফ্রিডম্যানস ব্যুরো দ্বারা পরিচালিত শিবিরে চলে যায়। সেখানে তাদের খাদ্য, আশ্রয়, চিকিৎসা সেবা এবং তাদের কর্মসংস্থানের ব্যবস্থা করা হয়েছিল।
যুদ্ধ এবং পুনর্গঠনের বিলাম পরিবর্তনের ফলে বিপুল সংখ্যক কৃষ্ণাঙ্গ জনসংখ্যার উপর একটি বড় নেতিবাচক প্রভাব পরে। অনেক কৃষ্ণাঙ্গ দাস অসুস্থতা হয়ে মরা যায়।
পুনর্গঠন
পুনর্গঠন ১ জানুয়ারী, ১৮৬৩ সারের লিঙ্কনের দাস-মুক্তির ঘোষণা থেকে ১৮৭৭ সালের সমঝোতা পর্যন্ত স্থায়ী হয়েছিল। লিংকনের সামনে তখন অনেকগুলো গুরুত্বপূর্ণ প্রশ্ন ছিল, প্রাক্তন দাস ("ফ্রিডম্যান"), প্রাক্তন বিদ্রোহীদের আনুগত্য এবং নাগরিক অধিকার, ফেডারেল রাষ্ট্রে ১১টি প্রাক্তন কনফেডারেট রাজ্যের অবস্থা, ভবিষ্যত কোন গৃহযুদ্ধ প্রতিরোধের জন্য ফেডারেল সরকারের ক্ষমতা বৃদ্ধি। এবং এসব সিদ্ধান্ত কে  নেবে, প্রসিডেন্ট না কংগ্রেস? বেকার ফ্রিডম্যানদের অনাহার এবং বাস্তুচ্যুত হওয়ার মারাত্মক পরিস্থিতি সামাল দিতে সামরিক বাহিনী দ্বারা পরিচালিত প্রধান ফেডারেল ত্রাণ সংস্থা, ফ্রিডম্যানস ব্যুরো দ্বারা পূরণ করা হয়েছিল।
আমূল পুনর্গঠন
প্রাক্তন কনফেডারেটস দুই বছরেরও বেশি সময় ধরে বেশিরভাগ দক্ষিণাঞ্চলীয় রাজ্যের নিয়ন্ত্রণে ছিল, কিন্তু ১৮৬৬ সালের নির্বাচনে কট্টরপন্থী রিপাবলিকানরা কংগ্রেসের নিয়ন্ত্রণ লাভ করলে অবস্থার পরিবর্তিত হয়। প্রেসিডেন্ট অ্যান্ড্রু জনসন, যিনি প্রাক্তন বিদ্রোহীদের সাথে পুনর্মিলনের জন্য সহজ শর্ত চেয়েছিলেন, কট্টর রিপাবলিকান কংগ্রেসের মুখে কার্যত ক্ষমতাহীন ছিলেন। তাকে অভিশংসিত করা হলেও, সিনেটে মাত্র এক ভোটের ব্যবধানে তাকে প্রেসিডেন্ট পদ থেকে সরানো যায়নি। কংগ্রেস কৃষ্ণাঙ্গ পুরুষদের ভোটাধিকার প্রদান করে। অস্থায়ীভাবে অনেক প্রাক্তন কনফেডারেট নেতাদের নির্বাচন করার অধিকার স্থগিত করে। নতুন রিপাবলিকান সরকার ‘কার্পেট ব্যাগার’ (উত্তর থেকে নতুন আগত), এবং স্কেলওয়াগস (স্থানীয় স্বেতাঙ্গ দক্ষিনবাসী) নিয়ে গঠিত ফ্রিডম্যানদের জোটের সমর্থনে ক্ষমতায় এসেছিল। মার্কিন সেনাবাহিনী তাদের সমর্থন করেছিল। বিরোধীরা তাদের বিরুদ্ধে দুর্নীতির ও শ্বেতাঙ্গদের অধিকার লঙ্ঘনের অভিযোগ করে।
সীমান্ত এবং রেলপথ
ঊনবিংশ শতাব্দীর শেষার্ধে আমেরিকার পশ্চিম তীর পর্যন্ত বসতি স্থাপিত হয়। এসব এলাকার সাথে প্রথমে ওয়াগন ট্রেন এবং পরে নৌকাযোগে যোগাযোগ ব্যবস্থা চালু হয়। এরপর ট্রান্সকন্টিনেন্টাল রেলপথ স্থাপিত হয়। জার্মানি এবং স্ক্যান্ডিনেভিয়া থেকে আগত বিপুল সংখ্যক ইউরোপীয় অভিবাসী প্রেরি রাজ্যে কম খরচে বা বিনামূল্যে চাষাবাদের জমি গ্রহণ করেছিলেন। এলাকায় রৌপ্য এবং তামার খনির জন্য মাউন্টেন ওয়েস্ট স্থাপিত হয়।
সোনালী কাল
"গিল্ডড এজ" বা সোনালী কাল শব্দটি মার্ক টোয়েন উনিশ শতকের শেষের দিকে আমেরিকান সম্পদ এবং সমৃদ্ধির নাটকীয় সম্প্রসারণের বর্ণনা দিতে গিয়ে তিনি এই শব্দটি ব্যবহার করেছিলেন। শব্দটি সরকারের ব্যাপক দুর্নীতিকে বিশেষভাবে নির্দশ করে। এ সময়ের ‍গুরুত্বপূর্ণ সংস্কারে মধ্যে ছিল ‘সিভিল সার্ভিস আইন’। এই আইন অনুসারে সরকারি চাকরির জন্য আবেদনকারীদের জন্য একটি প্রতিযোগিতামূলক পরীক্ষা বাধ্যতামূলক করা হয়েছিল। অন্যান্য গুরুত্বপূর্ণ আইনগুলির মধ্যে ছিল, আন্তঃরাজ্য বাণিজ্য আইন, যা ছোট জাহাজ ও রেলপথের মধ্যে বৈষম্যের অবসান ঘটাযত। এছাড়াও শেরম্যান অ্যান্টিট্রাস্ট অ্যাক্ট, যা একচেটিয়া ব্যবসাকে নিষিদ্ধ করে। টোয়েন বিশ্বাস করতেন যে এই সময় জমির ফটকা কারবারি, অসৎ রাজনীতি এবং অনৈতিক ব্যবসার দ্বারা কলুষিত হয়েছিল। চার্লস এ বিয়ার্ড এবং ম্যাথিউ জোসেফসনের সময় থেকে, কিছু ঐতিহাসিক মনে করেন যে গিল্ডড এজ এবং প্রগতিশীল যুগের অন্তত কিছু সময় মার্কিন যুক্তরাষ্ট্র  কার্যকরভাবে ধনিকতান্ত্রিক (Plutocracy) রাষ্ট্র ছিল।
ইউনিয়ন এবং ধর্মঘট
দক্ষ শ্রমিকরা তাদের কর্ম নিয়ন্ত্রণ করে উত্তর -পূর্বের শিল্প এলাকায় শ্রমিক ইউনিয়ন গঠন করে নিজেদের মজুরি বৃদ্ধির উদ্দেশ্যে একজোট হয়। ১৯৩০ এর আগে কিছু কারখানার শ্রমিক, শ্রমিক ইউনিয়নগুলিতে যোগদান করেছিল। স্যামুয়েল গম্পার্স আমেরিকান ফেডারেশন অফ লেবার (১৮৮৬-১৯২৪) এর নেতৃত্ব দেন। তিনি একাধিক ইউনিয়নের মধ্যে সমন্বয়সাধনের কাজটি করেন। জ্বালানি তেল শিল্পে জন ডি. রকফেলার এবং ইস্পাত শেল্পে অ্যান্ড্রু কার্নেগির নেতৃত্বে প্রভূত প্রবৃদ্ধি ঘটে। এই দুই মহান শিল্পপতি পরে বিখ্যাত সমাজসেবক উভয়েই জনহিতকর কর্মকান্ডের নেতা (গসপেল অফ ওয়েলথ) হিসাবে আবির্ভূত হন। মার্কিন যুক্তরাষ্ট্রের হাসপাতাল, বিশ্ববিদ্যালয়, লাইব্রেরি এবং সকল আধুনিক প্রতিষ্ঠানেগুলোর ভিত্তি তৈরী করতে ব্যাপক ভূমিকা পালন করেছিলেন।
১৮৯৩ সালে দেশজুড়ে মন্দার আতঙ্ক ছড়িয়ে পড়ে। কৃষিপণ্যের দাম, শ্রমের মজুরি এবং লাভ হ্রাস পেতে থাকে। অনেক রেল কোম্পানি দেউলিয়া হয়ে গেল। এসবের রাজনৈতিক প্রতিক্রিয়া হল খুব খারাপ। শাসক দল ডেমোক্রেটিক পার্টির প্রতি অসন্তোষ বাড়তে থাকে। পার্টির নেতা রাষ্ট্রপতি গ্রোভার ক্লিভল্যান্ড নিজের কাঁধে এসব দায়ভার নিয়ে নেন। শ্রমিকরা এই সময়ে অসংখ্য ধর্মঘটের ডাক দেয়। বিশেষ করে ১৯৮৯৪ সালের সহিংস পুলম্যান স্ট্রাইক। ক্লিভল্যান্ডের নির্দেশে ফেডারেল সৈন্যরা এই ধর্মঘট দমন করেছিল।
সাম্রাজ্যবাদ
মার্কিন যুক্তরাষ্ট্র ১৮৯০ সালের পর বিশ্বের অন্যতম অর্থনৈতিক ও সামরিক শক্তি হিসেবে আত্মপ্রকাশ করে। মূল পর্বটি ছিল স্প্যানিশ-আমেরিকান যুদ্ধ। কিউবায় স্পেনের দমনমূলক নীতি সংস্কারের জন্য আমেরিকার প্রস্তাব প্রত্যাখ্যান করায় এই যুদ্ধ শুরু হয়েছিল। এক মার্কিন কর্মকর্তা এই যুদ্ধের নাম দিয়েছিলেন, "চমৎকার ছোট যুদ্ধ" ("splendid little war")। এই যুদ্ধে স্থল এবং সমুদ্রে মার্কিন যুক্তরাষ্ট্র পর পর বেশ কয়েকটি ছোট ছোট যুদ্ধে জয়লাভ করে। প্যারিস শান্তি সম্মেলনে মার্কিন যুক্তরাষ্ট্র ফিলিপাইন, পুয়ের্তো রিকো এবং গুয়াম অধিগ্রহণ করে। মার্কিন যুক্তরাষ্ট্রের ঘনিষ্ঠ তত্ত্বাবধানে কিউবা স্বাধীনতা লাভ করে। এই শান্তিচুক্তির শর্তগুলো বিতর্কের জন্ম দেয়। ডেমোক্রেটিক পার্টির নেতা উইলিয়াম জেনিংস ব্রায়ান ফিলিপাইনের নিয়ন্ত্রণের বিরোধিতা করেছিলেন। এই পদক্ষেপ মার্কিন গণতন্ত্রের জন্য সাম্রাজ্যবাদমূলক ও অশোভন বলে সমালোচনা করেছিলেন। প্রেসিডেন্ট উইলিয়াম ম্যাককিনলে সিদ্ধান্তে অটল থাকেন। জাতি সমৃদ্ধির সাথে সাথে যুদ্ধে বিজয় মার্কিন যুক্তরাষ্ট্রের গর্বের বিষয় বলে উল্লেখ করেন। ম্যাককিনলে ১৯০০ সালের প্রেসিডেন্ট নির্বাচনে ব্রায়ানকে সহজেই পরাজিত করেছিলেন।
প্রগতিশীল যুগ
মধ্যবিত্ত শ্রেণীর রাজনীতির দুর্নীতি ও অদক্ষতা নিয়ে ক্রমবর্ধমান অসন্তোষ এবং শহারাঞ্চলের শিল্প সমস্যা মোকাবেলায় ব্যর্থতার প্রতিবাদে ১৮৯০-এর দশকে প্রগতিশীল প্রগতিশীল আন্দোলন শুরু হয়। প্রতিটি বড় শহর ও রাজ্যে এবং জাতীয় স্তরে, শিক্ষা, চিকিৎসা ও শিল্পে, প্রগতিশীলরা জরাজীর্ণ প্রতিষ্ঠানগুলির আধুনিকীকরণ ও রাজনীতি থেকে দুর্নীতি দূরীকরণের জোড় দাবি জানাতে থাকে। উভয় দলের নেতৃস্থানীয় রাজনীতিবিদ, বিশেষ করে থিওডোর রুজভেল্ট, চার্লস ইভান্স হিউজ এবং রিপাবলিকান পক্ষে রবার্ট লা ফোলেট এবং ডেমোক্র্যাটিক পক্ষের উইলিয়াম জেনিংস ব্রায়ান এবং উড্রো উইলসন প্রগতিশীল সংস্কারের ধারণাটি গ্রহণ করেছিলেন। নারীরা তাদের ভোটাধিকার, বিভিন্ন অযৌক্তিক সামাজিক নিষেধাজ্ঞা এবং উন্নত বিদ্যালয়ের জন্য দাবি জানান। শিকাগোর জেন অ্যাডামস তাদের অন্যতম নেতা ছিলেন।
নারী ভোটাধিকার
১৮৪৮ সালের জুন মাসে লিবার্টি পার্টির জাতীয় সম্মেলনের মাধ্যমে নারীদের ভোটাধিকার আন্দোলন শুরু হয়। প্রেসিডেন্ট প্রার্থী গেরিট স্মিথ বিষয়টিকে তার নির্বাচনী অঙ্গিকার হিসাবে গ্রহণ করে মহিলাদের ভোটাধিকারের পক্ষে অবস্থান নিয়েছিলেন। এক মাস পরে, তার জ্ঞাতি বোন এলিজাবেথ ক্যাডি স্ট্যান্টন, লুক্রেটিয়া মট ও অন্যান্য মহিলাদের সাথে সেনেকা ফলস কনভেনশন গঠন করেন। সেখানে মহিলাদের জন্য সমান অধিকার এবং ভোটের অধিকারের দাবি ঘোষণা করা হয়। বিলুপ্তি আন্দোলনের সময় এই কর্মীদের অনেকেই রাজনৈতিকভাবে সচেতন হয়ে ওঠেন। "ফার্স্ট-ওয়েভ ফেমিনিজম"-এর সময় নারী অধিকারের প্রচারণার নেতৃত্বে ছিলেন স্ট্যান্টন, লুসি স্টোন এবং সুসান বি. অ্যান্টনিসহ আরও অনেক। স্টোন এবং পলিনা রাইট ডেভিস ১৮৫০ সালের বিখ্যাত ‘জাতীয় মহিলা অধিকার কনভেনশনের’ আয়োজন করেছিলেন। উনিশ শতকের শেষের দিকে কয়েকটি পশ্চিমা স্টেট নারীদের ভোটাধিকার প্রদান করে। ১৯১২ সালের দিকে নারীবাদী আন্দোলন পুনরায় শুরু হয়। তারা নারী ও পুরুষ উভয়ের সম অধিকারের দাবি জোরদার করে। তারা এও বলে যে মার্কিন রাজনীতির দুর্নীতি শুদ্ধিকরণের কাজটি পুরুষরা আর করতে পারছেন না বিধায় কাজিটি নারীদেরকেই করতে হবে। অ্যালিস পলের নেতৃত্বে নারীদের আন্দোলন দানা বাধতে থাকে। রাজধানী এবং প্রধান শহরগুলিতে তারা বিক্ষোভ প্রদর্শণ করে। হোয়াইট হাউজের সম্মুখে ‘মৌণ প্রহরা’ (Silent Sentinels) এর সময়ে রাস্তার যান চলাচল বিঘ্নিত করায় অনেককে আটক করা হয়।
প্রথম বিশ্বযুদ্ধ
১৯১৪ সাল থেকে ইউরোপে প্রথম বিশ্বযুদ্ধ শুরু হলে, রাষ্ট্রপতি উড্রো উইলসন নিরপেক্ষ পররাষ্ট্র নীতি ঘোষণা করেন। কিন্তু একই সাথে জার্মানিকে তিনি সতর্ক করেছিলেন যে মিত্র দেশগুলিতে পণ্য সরবরাহকারী আমেরিকান জাহাজের বিরুদ্ধে সাবমেরিন আক্রমণ পুনরায় শুরু করার অর্থ হবে মার্কিন যুক্তরাষ্ট্রের বিরুদ্ধে যুদ্ধ। জার্মানি সেই সতর্কতা অগ্রাহ্য করার ঝুঁকি নেয়। আরএমএস লুসিটানিয়ার মতো জাহাজ ডুবিয়ে দিয়ে ব্রিটেনে রসদ সরবরাহ বন্ধ করে যুদ্ধে জেতার চেষ্টা করে; মার্কিন যুক্তরাষ্ট্র ১৯১৭ সালের এপ্রিলে যুদ্ধ ঘোষণা। আমেরিকান অর্থ, খাদ্য, এবং যুদ্ধাস্ত্র দ্রুত পৌঁছেছিল, কিন্তু প্রথমদিকে সৈন্যদের নিয়োগ এবং প্রশিক্ষণে সময় লাগছিল। ১৯১৮ সালের গ্রীষ্মে জেনারেল জন জে. পার্শিং-এর অধীনে প্রতিদিন প্রায় ১০,০০০ জন আমরিকান সৈন্য মোতায়েন হতে শুরু করে। যুদ্ধের বিরুদ্ধে ভিন্নমতকে ১৯১৮ সালের রাষ্ট্রদ্রোহ আইন এবং ১৯১৭ সালের গুপ্তচরবৃত্তি আইন দ্বারা দমন করা হয়। জার্মান ভাষা, বামপন্থী এবং শান্তিবাদী পত্রপত্রিকাগুলো বন্ধ করে দেয়া হয়। যুদ্ধের বিরুদ্ধে প্রচারণা চালানোর জন্য ২,০০০ জনেরও বেশি মানুষকে বন্দী করা হয়েছিল। পরে মার্কিন রাষ্ট্রপতি ওয়ারেন জি হার্ডিং সকল রাজনৈতিক বন্দীদের মুক্তি দিয়েছিলেন।
১৯১৮ সালের নভেম্বরে মিত্রশক্তি জয় লাভ করে। প্রেসিডেন্ট উইলসন তাঁর বিখ্যাত চৌদ্দ দফা বক্তব্যের মাধ্যমে জার্মানির কাছে কাইজারকে পদচ্যুত করার দাবি জানান।
মহামন্দা
১৯৩২ সালে, ডেমোক্র্যাটিক মনোনীত প্রেসিডেন্ট পদপ্রার্থী ফ্র্যাঙ্কলিন ডি. রুজভেল্ট "আমেরিকান জনগণের জন্য একটি নতুন চুক্তি" বা নিউ ডিল এর প্রতিশ্রুতি দেন। স্টেট সরকারগুলিও পরিস্থিতি মোকাবেলায় নতুন কর্মপরিকল্পনা যুক্ত করে। এসব কর্মপরিকল্পনার জন্য অর্থ যোগানের জন্য বিক্রয় কর চালু করে। এই অবস্থায় আদর্শগতভাবে মার্কিন যুক্তরাষ্ট্রে আধুনিক উদারনীতি প্রতিষ্ঠিত হয়। শ্বেতাঙ্গ, কৃষ্ণাঙ্গ, শ্রমিক, শ্রমিক ইউনিয়ন এবং দক্ষিণী শেতাঙ্গদের এই ‘নিউ ডিল’ এর কারনে সরকারের প্রতি কৃতঙ্গ ছিল এবং তারাই প্রায় তিন দশক ধরে ওয়াশিংটনে ডেমোক্র্যাটদের ক্ষমতায় রাখে।
দ্বিতীয় নিউ ডিলটি ১৯৩৫-১৯৩৬ সালে ঘোষিত হয়। এ সময় ওয়াগনার অ্যাক্টের মাধ্যমে শ্রমিক ইউনিয়ন গড়ে তোলা হয়েছিল। এই সব ইউনিয়ন ‘নিউ ডিল কোয়ালিশন’ এর মাধ্যমে ১৯৩৬, ১৯৪০ এবং ১৯৪৪ এর নির্বাচনে একটি বড় ভূমিকা রাখে। ১৯৪০ সালে যখন রক্ষণশীলরা ‘কনজারভেটিভ কোয়ালিশন’ এর মাধ্যমে কংগ্রেসে ক্ষমতায় ফিরে আসলে, বেশিরভাগ কর্মসূচি বন্ধ করে দেওয়া হয়। মার্কিন অর্থনীতি মূলত ১৯৩৬ সালের মধ্যে পূর্বাবস্থায় চলে আসলেও ১৯৩৭-১৯৩৮ সালে একটি তীক্ষ্ণ, সংক্ষিপ্ত মন্দা দেখা দেয়। যুদ্ধকালীন ব্যয়ের মাধ্যমে দীর্ঘমেয়াদী বেকারত্ব হ্রাস পায়।
দ্বিতীয় বিশ্বযুদ্ধ
যুদ্ধের উন্মাদনা মার্কিন যুক্তরাষ্ট্রে জাপান বিরোধী মনোভাবের জন্ম দেয়। যার ফলে জাপানি আমেরিকানদের বন্দী করা হয়। রুজভেল্টের ৯০৬৬ তম এক্সিকিউটিভ অর্ডার বলে জাপানি বংশোদ্ভূত ১২০,০০০ জন আমেরিকানকে তাদের বাড়িঘর থেকে অপসারণ কের বন্দিশিবিরে রাখা হয়েছিল। আটককৃতদের দুই-তৃতীয়াংশ আমেরিকান নাগরিক এবং তাদের অর্ধেক ছিল শিশু। সামরিক গবেষণা বৃদ্ধি পায়, যার ফলে পারমাণবিক বোমা তৈরি করার জন্য ম্যানহাটন প্রজেক্ট এর মতো সামরিক গোপন পরিকল্পনা করা হয়। ১৬ জুলাই ১৯৪৫ সালে প্রথম পারমাণবিক পরীক্ষাটি করা হয়।
মিত্রশক্তি জার্মানদের ফ্রান্স থেকে হটিয়ে দিলে পশ্চিমের রনাঙ্গনের যুদ্ধ শেষ হয়। বার্লিনকে সোভিয়েতদের কাছে ছেড়ে দিতে হয়। ১৯৪৫ সালের মে মাসে আনুষ্ঠানিকভাবে ইউরোপে যুদ্ধের সমাপ্তি ঘটে। প্রশান্ত মহাসাগরে, মার্কিন যুক্তরাষ্ট্র টোকিওর দিকে একটি ‘আইল্যান্ড হপিং’ বা ‘দ্বীপ লম্ফন’ কৌশল অবলম্বন করে। জাপান এবং মার্কিন যুক্তরাষ্ট্র ইতিহাসের সবচেয়ে বড় নৌ যুদ্ধে "লেইতে উপসাগরের যুদ্ধ" এ এই দুই দেশের বাহিনী অবতীর্ণ হয়। যুদ্ধে ফিলিপাইন পুনরুদ্ধার করা হয়। তবে, যুদ্ধের ফলে মার্কিন যুক্তরাষ্ট্র ফিলিপাইনে যে সমস্ত উন্নয়নকর্মে বিনিয়োগ করেছিল তা ব্যর্থ হয়ে যায়। কারণ, শহরগুলি সম্পূর্ণরূপে ধ্বংস হয়ে গিয়েছিল। মার্কিন যুক্তরাষ্ট্র তখন মারিয়ানা দ্বীপপুঞ্জ থেকে জাপানের মূল ভূখণ্ডে বোমা হামলা চালানোর জন্য এবং ১৯৪৫ সালে ইও জিমা এবং ওকিনাওয়াতে বিমানঘাঁটি স্থাপন করে। মার্কিন বোমারু বিমান বোয়িং বি-২৯ জাপানের হিরোশিমা এবং নাগাসাকি শহর দু’টিতে পারমাণবিক বোমা নিক্ষেপ করলে, জাপান আত্মসমর্পণ করতে বাধ্য হয় এবং দ্বিতীয় বিশ্বযুদ্ধের সমাপ্তি ঘটে। মার্কিন যুক্তরাষ্ট্র জাপান (এবং জার্মানির অংশ) দখল করে এবং আমেরিকার সীমান্ত ধরে জাপানকে পুনর্গঠন করে।
যুদ্ধোত্তর মার্কিন বৈদেশিক বিষয়ে বিচ্ছিন্নতা ও নিরপেক্ষতা (isolationism) নীতির পরিসমাপ্তি ঘটে। পারমাণবিক অস্ত্রের হুমকি ও আশাবাদ উভয়ই জাগিয়ে তোলে। দ্বিতীয় বিশ্বযুদ্ধ শেষ হওয়ার পর থেকে পারমাণবিক অস্ত্র ব্যবহার করা হয়নি। বিশ্বশক্তিগুলোর মধ্যে একটি "দীর্ঘ শান্তি" শুরু হয়েছিল যা ‘শীতল যুদ্ধ’ নামে পরিচিত। ২২ মে, ১৯৪৭ সালে ট্রুম্যান মতবাদ এই বাস্তবতাকেই তুলে ধরেছিল। এরপর বিশ্বব্যাপী যুদ্ধের অনুপস্থিতি সত্ত্বেও, কোরিয়া এবং ভিয়েতনামে আঞ্চলিক যুদ্ধ সংগঠিত হয়।
শীতল যুদ্ধ
দ্বিতীয় বিশ্বযুদ্ধের পর, মার্কিন যুক্তরাষ্ট্র বিশ্বের দুইটি প্রভাবশালী পরাশক্তির একটি হিসাবে আবির্ভূত হয়। অন্যটি ইউএসএসআর বা সোভিয়েত ইউনিয়ন। মার্কিন সেনেট দ্বিদলীয় ভোটে জাতিসংঘে মার্কিন যুক্তরাষ্ট্রের অংশগ্রহণের অনুমোদন করে। এর ফলে মার্কিন যুক্তরাষ্ট্রের ঐতিহ্যগত বিচ্ছিন্নতাবাদ থেকে সরে আসা এবং আন্তর্জাতিক সম্পৃক্ততাকে নিশ্চিত করে।
১৯৪৫-১৯৪৮ সালের প্রাথমিক আমেরিকান লক্ষ্য ছিল দ্বিতীয় বিশ্বযুদ্ধের ধ্বংসযজ্ঞ থেকে ইউরোপকে উদ্ধার করা এবং সোভিয়েত ইউনিয়নের রাজনৈতিক মতাদর্শ কমিউনিজমের বিস্তার ঠেকানো। মার্কিন যুক্তরাষ্ট্র কোরিয়া এবং ভিয়েতনামের যুদ্ধে যোগ দিয়েছিল। তৃতীয় বিশ্বের বামপন্থী সরকারগুলিকে এর বিস্তার বন্ধ করার চেষ্টা করেছিল। বলকানে কমিউনিস্ট সম্প্রসারণের হুমকি মোকাবেলায় ১৯৪৭ সালের ট্রুম্যান মতবাদ অনুযায়ী গ্রিস ও তুরস্ককে সামরিক ও অর্থনৈতিক সহায়তা প্রদান করে। ১৯৪৮ সালে, মার্কিন যুক্তরাষ্ট্র মার্শাল প্ল্যানের আওতায় টুকরো টুকরো আর্থিক সাহায্য কর্মসূচির আওতায় পশ্চিম ইউরোপের অর্থনীতিতে অর্থ সরবরাহ করে এবং ব্যবসায় ও বাণিজ্য বাধা দূর করে। ১৯৪৮ সালে এই পরিকল্পনার বাজেট ছিল ১৩ বিলিয়ন থেকে বৃদ্ধি করে ২৫৮ বিলিয়ন ডলারে উন্নিত করা হয়। এছাড়াও  যুদ্ধের শেষ এবং মার্শাল প্ল্যানের শুরুর মধ্যে ইউরোপকে অতিরিক্ত ১৩ বিলিয়ন মার্কিন ডলারের সাহায্যের দেয়া হয়েছিল। সোভিয়েত রাষ্ট্রের প্রধান জোসেফ স্টালিন তার স্যাটেলাইট রাজ্যগুলিকে এই কের্মসূচিতে অংশগ্রহণ করতে বাধা দেন। সেই সময় থেকে, পূর্ব ইউরোপ, অর্থনৈতিক উন্নয়ন ও সমৃদ্ধির দিক থেকে পশ্চিম ইউরোপের চেয়ে আরও পিছিয়ে পড়ে। ১৯৪৯ সালে, মার্কিন যুক্তরাষ্ট্র, শান্তিকালীন সময়ে সামরিক জোট না করার দীর্ঘস্থায়ী নীতি পরিত্যাগ করে, উত্তর আটলান্টিক চুক্তি সংস্থা (NATO) জোট গঠন করে। এই ন্যাটো জোট ২১ শতকেও অব্যাহত রয়েছে। জবাবে সোভিয়েতরা কমিউনিস্ট রাষ্ট্রগুলিকে নিয়ে ওয়ারশ চুক্তি গঠন করে।
১৯৪৯ সালের আগস্টে সোভিয়েতরা তাদের প্রথম পারমাণবিক অস্ত্র পরীক্ষা করে। বিশ্বে পারমাণবিক যুদ্ধের ঝুঁকি বেড়ে যায়। তবে ‘পারস্পরিক নিশ্চিত ধ্বংসের হুমকি’ (mutually assured destruction-MAD) উভয় শক্তিকে পারমাণবিক যুদ্ধ থেকে বিরত রাখে। এর অধিনে সোভিয়েত বা যুক্তরাষ্ট্র কোন পক্ষই প্রথমে পারমাণবিক অস্ত্র দ্বারা আঘাত করবে না। কারণ, MAD এর ধারণা অনুসারে, আঘাত হলে প্রতিপক্ষ তখন তিনপ্রকার উপায়ে প্রত্যাঘাত করবে - আন্তঃমহাদেশীয় ক্ষেপনাস্ত্র, কৌশলগত দূরপাল্লার ক্ষেপণাস্ত্র ও পারমাণবিক ডুবোজাহাজ থেকে উৎক্ষেপিত ক্ষেপণাস্ত্র। এই ত্রিমূখী আক্রমনের ফলে নিশ্চিতভাবে আক্রমনকারী দেশ সম্পূর্ণ নিশ্চিহ্ন হয়ে যাবে। MAD এর ফলে সরাসরি যুদ্ধ বন্ধ হলেও প্রক্সি যুদ্ধ শুরু হয়, বিশেষ করে কোরিয়া এবং ভিয়েতনামের যুদ্ধে উভয় পক্ষ প্রত্যক্ষ একে অপরের মুখোমুখি না হয়ে পরোক্ষ যুদ্ধে লিপ্ত হয়।
১৯৫৭ সালে সোভিয়েত ইউনিয়ন পৃথিবীর কক্ষপথে প্রথম কৃত্রিম উপগ্রহ স্পুটনিক প্রেরণ করলে দুই দেশের মধ্যে স্পেস রেস শুরু হয়। ১৯৬০ সালে, জন এফ কেনেডি রাষ্ট্রপতি নির্বাচিত হন। তার সময় মার্কিন যুক্তরাষ্ট্র মহাকাশ গবেষণা ত্বরান্বিত হয়। ভিয়েতনাম যুদ্ধে মার্কিন ভূমিকার বৃদ্ধি পায়, বে অফ পিগস আক্রমণ, কিউবান ক্ষেপণাস্ত্র সংকট এবং মার্টিন লুথার কিং জুনিয়রকে কারাগারে বন্দী করা হয়। ২২শে নভেম্বর, ১৯৬৩ সালে কেনেডি আততায়ীর গুলিতে নিহত হন।
নাগরিক অধিকার আন্দোলন
১৯৫০ এর দশকের শেষের দিকে, বিশেষ করে দক্ষিণ মার্কিন যুক্তরাষ্ট্রে প্রাতিষ্ঠানিক বর্ণবাদ শুরু হয়। এর প্রতিবাদে নাগরিক অধিকার আন্দোলনের সূচনা হয়েছিল। আফ্রিকান-আমেরিকান নেতা রোজা পার্কস এবং মার্টিন লুথার কিং জুনিয়রের মন্টগোমারি বাস বয়কটের মাধ্যমে আন্দোলন শুরু করেছিল। প্রায় চার বছর বর্ণবাদের বিরুদ্ধে এই সহিংস আন্দোলন চলতে থাকে। শেষ পর্যন্ত, কিছু মামলায় সুপ্রীম কোর্টের সিদ্ধান্ত, ১৯৬৪ সালের নাগরিক অধিকার আইন, ১৯৬৫ সালের ভোটিং অধিকার আইন এবং ১৯৬৮ সালের ফেয়ার হাউজিং অ্যাক্ট এর মাধ্যমে জিম ক্রো আইনের সমাপ্তি ঘটায় যা শ্বেতাঙ্গ এবং কৃষ্ণাঙ্গদের মাধ্যে জাতিগত ভেদাভেদ দূর হয়ে যায়।
মার্টিন লুথার কিং জুনিয়র, ১৯৬৪ সালের নোবেল শান্তি পুরস্কার পেয়েছিলেন। ১৯৬৮ সালে এক শ্বেতাঙ্গ উগ্রপন্থী তাকে হত্যা করে। তার মৃত্যুর পর অন্যরা এই আন্দোলনের নেতৃত্ব দেন, বিশেষ করে তার বিধবা স্ত্রী কোরেটা স্কট কিং, যিনি তার স্বামীর মতোই সক্রিয় ছিলেন। তিনি ভিয়েতনাম যুদ্ধের বিরোধী এবং নারীমুক্তি আন্দোলনেরও একজন সক্রিয় নেত্রী ছিলেন। ১৯৬৭ সালের প্রথম নয় মাসে মার্কিন যুক্তরাষ্ট্রের ১২৮ টি শহরে মোট ১৬৪ টি দাঙ্গা সংগঠিত হয়েছিল। এই দশকের শেষ পর্যন্ত সমঅধিকারের দিকে ইতিবাচক অগ্রগতি হয়। বিশেষ করে সরকারি পরিষেবা, খেলাধুলা এবং বিনোদনের ক্ষেত্রে নতুন পরিবর্তন আসে। নেটিভ আমেরিকানরা তাদের জমির অধিকারের জন্য লড়াই করার জন্য ফেডারেল আদালতের দারস্থ হয়। ফেডারেল সরকারের চুক্তি মানতে ব্যর্থতার অভিযোগে তারা বিক্ষোভ করে। সবচেয়ে স্পষ্টবাদী নেটিভ আমেরিকান গোষ্ঠীগুলির মধ্যে অন্যতম ছিল আমেরিকান ইন্ডিয়ান মুভমেন্ট (AIM)। ১৯৬০-এর দশকে, সেজার শ্যাভেজ ক্যালিফোর্নিয়ায় স্বল্প বেতনের কাজ করে এমন মেক্সিকান-আমেরিকান কৃষিখামার কর্মীদের সংগঠিত করতে শুরু করেন। তার নেতৃত্বে আঙ্গুর আহরণকারী শ্রমিকরা পাঁচ বছর ধরে ধর্মঘট করে। তারপর শ্যাভেজ মার্কিন যুক্তরাষ্ট্রের প্রথম সফল কৃষিখামার শ্রমিকদের ইউনিয়ন গঠন করেন। তার ইউনাইটেড ফার্ম ওয়ার্কার্স অফ আমেরিকা (ইউএফডব্লিউ) কয়েক বছর পর টিকে ছিল। তথাপি ১৯৯৩ সালে শ্যাভেজ মারা যাওয়ার পর তিনি মেক্সিকান আমেরিকানদের মানসে একজন সাধুর মর্যাদা পেয়েছিলেন।
নারী মুক্তি
এ সময় নারীদের অসমতা বিরোধী একটি নতুন চেতনা মার্কিন জাতিকে নাড়া দিতে শুরু করে। ১৯৬৩ সালে বেটি ফ্রিডানের বেস্ট-সেলার দ্য ফেমিনিন মিস্টিক- প্রকাশিত হবার পর নারীর জীবন শুধু সংসারের গৃহিণী হবার যোগ্য এই সামাজিক মনোভাবের বিরুদ্ধে তীব্র মতবাদ গড়ে ওঠে। আন্দোলনকারীরা বিশ্বাস করত যে, নারীরা শুধুমাত্র স্ত্রী, মা বা গৃহিনী নয়, নারীরা পুরুষদের মতোই সব ধরনের কাজ করতে সক্ষম। ১৯৬৬ সালে ফ্রিডান, অন্যান্যরা নারীদের সহায়তায় ন্যাশনাল অর্গানাইজেশন ফর উইমেন (NOW) প্রতিষ্ঠা করেছিল। ধীরে ধীরে এই আন্দোলনের ব্যাপকাতা ও কলেবর বৃদ্ধি পেতে থাকে।
আন্দোলনের ফলাফর হিসাবে, অনেক ফেডারেল আইন (যেমন বেতন, কর্মসংস্থান, শিক্ষা, কর্মসংস্থানের সুযোগ এবং মর্যাদা সমান করে; গর্ভাবস্থার বৈষম্যের অবসান ঘটায়; এবং মহাকাশ গবেষণা - নাসা, মিলিটারি একাডেমি এবং অন্যান্য সংস্থাকে নারীদের ভর্তির সুযোগ প্রদান), রাষ্ট্রীয় আইন (অর্থাৎ, যারা স্বামী দ্বারা স্ত্রী নির্যাতন বন্ধ করা এবং বৈবাহিক ধর্ষণ), সুপ্রিম কোর্টের রায় (অর্থাৎ চতুর্দশ সংশোধনীর সমান সুরক্ষা ধারা নারীদের ক্ষেত্রে প্রযোজ্য বলে রায়) প্রণীত হয়। ষ্ট্রীয় ERA আইনের অধীনে নারীর সমান মর্যাদা প্রতিষ্ঠা করেছে এবং সামাজিক প্রথা ও চেতনা পরিবর্তন হতে শুরু করে।
বৈরীতার অবসান
স্নায়ুযুদ্ধের মধ্যে, মার্কিন যুক্তরাষ্ট্র সরাসরি ভিয়েতনাম যুদ্ধে জড়িয়ে পড়ে। এই যুদ্ধ খোদ মার্কিন যুক্তরাষ্ট্রেই অজনপ্রিয় ছিল। ১৯৬৯ সালে রিপাবলিকান প্রেসিডেন্ট জনসন রিচার্ড নিক্সনের স্থলাভিষিক্ত হন, যিনি ধীরে ধীরে যুদ্ধকে দক্ষিণ ভিয়েতনামী বাহিনীর হাতে তুলে দেওয়ার চেষ্টা করেছিলেন। তিনি ১৯৭৩ সালে শান্তি চুক্তি নিয়ে আলোচনা শুরু করেন। এই চুক্তি যুদ্ধবন্দিদের মুক্তি নিশ্চিত করে এবং মার্কিন সেনাদের প্রত্যাহারের পথ ‍সুগম করে। এই যুদ্ধে ৫৮,০০০ মার্কিন সৈন্য মারা যায়। নিক্সন মার্কিন যুক্তরাষ্ট্রের স্বার্থে সোভিয়েত ইউনিয়ন এবং চীনের মধ্যে তীব্র অবিশ্বাসকে জাগিয়ে তোলেন। চালিত করেছিলেন, উভয় পক্ষের সাথে বৈরিতার অবসান করেন।
ওয়াটারগেট কেলেঙ্কারি, ওয়াটারগেট অফিস কমপ্লেক্সে ডেমোক্র্যাটিক ন্যাশনাল কমিটির সদর দফতরে নিক্সনের অপারেটিভদের আড়িপাতার সাথে জড়িত থাকার অভিযোগ প্রমাণিত হলে, তার রাজনৈতিক ভিত্তি ধ্বংস হয়ে যায়। প্রেসিডেন্টের অনেক সহযোগীকে কারাগারে পাঠান হয় এবং ৯ আগস্ট, ১৯৭৪ এ নিক্সন পদত্যাগ করতে বাধ্য হন। তার স্থলাভিষিক্ত হন ভাইস প্রেসিডেন্ট জেরাল্ড ফোর্ড। সাইগনের পতন ভিয়েতনাম যুদ্ধের সমাপ্তি ঘটে। ফলাফল স্বরূপ উত্তর ও দক্ষিণ ভিয়েতনাম পুনরায় একত্রিত হয়। একই বছর, প্রতিবেশী কম্বোডিয়া এবং লাওসে কমিউনিস্টদের বিজয় হয়।
রক্ষণশীলতার উত্থান এবং শীতল যুদ্ধের সমাপ্তি
রোনাল্ড রিগান তার ১৯৮০ এবং ১৯৮৪ সালের বিপুল ভোটে জয়লাভ করে একটি বড় রাজনৈতিক পুনর্বিন্যাস করেছিলেন। রেগানের অর্থনৈতিক নীতি ("রিগ্যানোমিক্স" নামে পরিচিত) এবং ১৯৮১ সালের অর্থনৈতিক পুনরুদ্ধার কর আইনের বাস্তবায়ন সাত বছরের মধ্যে শীর্ষ প্রান্তিক করের হার ৭০% থেকে ২৮% এ নামিয়ে এনেছিলেন। রিগান সরকারি কর এবং প্রবিধান কমিয়ে আনতে থাকেনে। মার্কিন যুক্তরাষ্ট্র ১৯৮২ সালে অর্থনৈতিক মন্দার সম্মুখীন হয়েছিল। ধীরে ধীরে সে অবস্থা উল্টে যায়, মুদ্রাস্ফীতির হার ১১% থেকে ২%-এ নেমে আসে, বেকারত্বের হার ১৯৮২ সালের ডিসেম্বরে ১০.৮% থেকে ১৯৮৪ সালের নভেম্বরে ৭.৫%-এ নেমে আসে। এবং অর্থনৈতিক প্রবৃদ্ধির হার ৪.৫% থেকে বৃদ্ধি পেয়ে ৭.২% পর্যন্ত হয়েছিল। রিগান একটি জটিল ক্ষেপণাস্ত্র প্রতিরক্ষা ব্যবস্থা চালু করেছিলেন যা স্ট্র্যাটেজিক ডিফেন্স ইনিশিয়েটিভ (এসডিআই) নামে পরিচিত (বিরোধীরা "স্টার ওয়ারস" নামে ডাকতো) এই প্রযুক্তিতে, মার্কিন মহাকাশে লেজার সিস্টেমের সাহায্যে ক্ষেপণাস্ত্র ধ্বংস করতে পারতো। ১৯৯০ এর দশকের গোড়ার দিকে, স্নায়ুযুদ্ধের অবসান হয় এবং পারমাণবিক অস্ত্রাগারের দ্রুত হ্রাসের সাথে সাথে, ক্লিনটন প্রশাসনের সময়ে SDI-এর জন্য রাজনৈতিক সমর্থন বন্ধ হয়ে যায়। ১৯৯৩ সালে SDI কর্মসূচী আনুষ্ঠানিকভাবে শেষ হয়।
১৯৮৫ সালে সোভিয়েত রাশিয়ার ক্ষমতায় আসেন। রিগান সোভিয়েত নেতা মিখাইল গর্বাচেভের সাথে চারবার বৈঠক করেছিলেন। তাদের শীর্ষ সম্মেলন ‘মধ্যপাল্লার পারমাণবিক শক্তি চুক্তি’ স্বাক্ষরিত হয়। গর্বাচেভ প্রথমে আমেরিকার সাথে ব্যয়বহুল অস্ত্র প্রতিযোগিতার সমাপ্তি ঘটিয়ে সোভিয়েত ইউনিয়নে কমিউনিজমকে বাঁচানোর চেষ্টা করেছিলেন। তারপর ১৯৮৯ সালে পূর্ব ইউরোপীয় সাম্রাজ্যকে কমিউনিজম বলয় থেকে ছেঁটে ফেলে। ১৯৯১ সালের বড় দিনে সোভিয়েত ইউনিয়নের পতন ঘটে, মার্কিন-সোভিয়েত স্নায়ুযুদ্ধের অবসান ঘটে।
মার্কিন যুক্তরাষ্ট্র বিশ্বের একমাত্র অবশিষ্ট পরাশক্তি হিসাবে আবির্ভূত হয় এবং ১৯৯০ এর দশকে ইরাকের বিরুদ্ধে ১৯৯১ সালের উপসাগরীয় যুদ্ধ সহ আন্তর্জাতিক বিষয়ে হস্তক্ষেপ অব্যাহত রাখে।
১১ সেপ্টেম্বর ("9/11") হামলা ও তৎপরবর্তি ঘটনা
১১ সেপ্টেম্বর, ২০০১ ("9/11"), মার্কিন যুক্তরাষ্ট্র একটি ভয়াবহ সন্ত্রাসী হামলার শিকার হয়। আল-কায়েদার ১৯ জন ছিনতাইকারী চারটি বেসামরিক বিমানকে আত্মঘাতী হামলায় ব্যবহার করে নিউ ইয়র্কের ওয়ার্ল্ড ট্রেড সেন্টার ও মার্কিন সামরিক সদর দফতর পেন্টগনে হামলা করে। হামলায় টুইন টাওয়ারে দুটি টাওয়ারই সম্পূর্ণ বিধ্বস্ত হয়েছিল। মোট ২,৯৩৭ জন এই হামলায় নিহত হয়। এদের মধ্যে, ২০৬ জন বিমান যাত্রী, ২,৬০৬ জন যারা ওয়ার্ল্ড ট্রেড সেন্টারে ও তার আশেপাশে ছিলন। এবং ১২৫ জন পেন্টাগনে ছিলেন। বিমানের যাত্রী এবং ক্রুরা মিলে চতুর্থ প্লেনটির নিয়ন্ত্র পুনরায় নিয়ে নেয়। তারা বিমানটিকে নিরাপদে অবতরণ করাতে না পারলেও, পেনসিলভানিয়ার একটি খোলা মাঠে সেটাকে বিধ্বস্ত করে। চার সন্ত্রাসী সহ ৪৪ জন মারা যায়, কিন্তু বিনিময়ে যারা সন্ত্রাসীদের লক্ষ্যবস্তু ছিল তাদের জীবন রক্ষা পায়। দুই ঘণ্টার মধ্যে, ওয়ার্ল্ড ট্রেড সেন্টারের টাওয়ার দুটি সম্পূর্ণভাবে ধসে পড়ে। ফলে আশেপাশের এলাকার ব্যাপক ক্ষতি হয় এবং লোয়ার ম্যানহাটান বিষাক্ত ধুলোর মেঘে ছেয়ে যায়। জবাবে, রাষ্ট্রপতি জর্জ ডব্লিউ বুশ ২০ সেপ্টেম্বর "সন্ত্রাসের বিরুদ্ধে যুদ্ধ" ঘোষণা করেন। তালেবান শাসনকে উৎখাত করার জন্য, ৭ অক্টোবর, ২০০১ সালে মার্কিন যুক্তরাষ্ট্র এবং ন্যাটো আফগানিস্তানে আক্রমণ করে। আফগানিস্তানের সরকার তখন আল-কায়েদা নেতা ওসামা বিন লাদেনকে সেখানে আশ্রয় দিয়েছিল।
ভবিষ্যত এমন আক্রমণ প্রতিরোধ করার জন্য ফেডারেল সরকার নতুন স্বরাষ্ট্র বিষয়ক প্রচেষ্টা প্রতিষ্ঠা করেছিল। ইউএসএ প্যাট্রিয়ট আইন প্রনয়ন করে যোগাযোগের উপর নজরদারী করার সরকারের ক্ষমতা বৃদ্ধি করেছিল। ফেডারেল আইন প্রয়োগকারী এবং গোয়েন্দা পরিষেবাগুলির মধ্যে তথ্য ভাগ করে নেওয়ার উপর আইনি বিধিনিষেধ তুলে নিয়া হয়েছিল। ফেডারেল কাউন্টার-টেররিজম কার্যক্রমের নেতৃত্ব ও সমন্বয়ের জন্য মার্কিন যুক্তরাষ্ট্রের হোমল্যান্ড সিকিউরিটি বিভাগ তৈরি করা হয়। ২০০২ সাল থেকে, মার্কিন সরকার সন্দেহভাজন সন্ত্রাসবাদীদের কিউবার মার্কিন নৌ ঘাঁটি, গুয়ানতানামো বে এর বন্দীশালায় অনির্দিষ্টকালের জন্য আটকে রাখে। এর ফলে বিশ্বজুড়ে মার্কিন যুক্তরাষ্ট্রের বিরুদ্ধে মানবাধিকার লঙ্ঘন এবং আন্তর্জাতিক আইন লঙ্ঘনের অভিযোগ ওঠে।
২০০৩ সালে, ১৯ মার্চ থেকে ১ মে পর্যন্ত, মার্কিন যুক্তরাষ্ট্র ইরাকে আক্রমণ করে। ইরাক সরকারের পতন ঘটে এবং ইরাকি স্বৈরশাসক সাদ্দাম হোসেনকে বন্দী করা হয়। বুশ প্রশাসনের মার্কিন যুক্তরাষ্ট্রের ইরাক আক্রমণের পিছনে কারণ ছিল গণবিধ্বংসী অস্ত্র নির্মূল করা। (সেটা জাতিসংঘেরও মূল দাবি ছিল, যদিও পরে তদন্তে গোয়েন্দা প্রতিবেদনের অংশগুলি ভুল বলে প্রমাণিত হয়েছিল), ইরাকের জনগনেকে মুক্ত করা। শুরুর দিকে কিছু প্রাথমিক সাফল্য সত্ত্বেও, অব্যাহত ইরাক যুদ্ধ আন্তর্জাতিক সমালোচনার সম্মুখিন হয়। এবং ধীরে ধীরে মার্কিন যুক্তরাষ্ট্রের অভ্যন্তরীণ সমর্থনও হ্রাস পেতে থাকে। অনেকেই এই আক্রমণের পেছনে ব্যায়িত অর্থের যৌক্তিকতা নিয়ে প্রশ্ন তুলতে শুরু করে।
আর্থিক সঙ্কট এবং ইরাক যুদ্ধ এই দুই কারনে প্রেসিডেন্ট বুশের অজনপ্রিয়তা হ্রাস পেলে, ২০০৮ সালে, প্রথম আফ্রিকান-আমেরিকান বংশদ্ভুত বারাক হুসেন ওবামা, রাষ্ট্রপতি নির্বাচিত হন। তার নির্বাচনের পর, ওবামা অনিচ্ছার সাথে ইরাকে যুদ্ধ ৩১ আগস্ট, ২০১০ পর্যন্ত অব্যাহত রেখে এর সমাপ্তি ঘোষণা করেন। ১৫ ডিসেম্বর, ২০১১ পর্যন্ত ৫০,০০০ জন সৈন্য এবং সামরিক কর্মীকে ইরাকি বাহিনীকে সহায়তা করার জন্য এবং বাহিনী প্রত্যাহার করতে সাহায্য করার জন্য ইরাকে রাখা হয়েছিল। আনুষ্ঠানিকভাবে যুদ্ধ শেষ হবার পর মার্কিন সৈন্যরা দেশ ছেড়ে চলে যায়। একই সময়ে, ওবামা আফগানিস্তানে মার্কিন সামিরক শক্তি বৃ্দ্ধি করেন। সেখানে অতিরিক্ত ৩০,০০০ সৈন্য মোতায়েন করেন। ২০১৪ সালের ডিসেম্বরে সেখান থেকে সৈন্য প্রত্যাহার শুরু করার প্রস্তাব করেন।  ২০১৬  সালে বারাক ওবামা, ১৩৪৯১ তম নির্বাহী আদশে স্বীকারক্তি আদায়ের জন্য নির্যাতনের ব্যবহারে নিষেধাজ্ঞা আরোপ করেন। পরবর্তিতে এই আদেশ আইনে রূপান্তরিত হয়েছিল। ওবামা বিদেশে সিআইএ-চালিত গোপন বন্দীশালাগুলো (ব্ল্যাক সাইট) বন্ধের নির্দেশ দেন।  ওবামা গুয়ানতানামো বে ডিটেনশন ক্যাম্প "যত তাড়াতাড়ি সম্ভব" বন্ধ করতে চেয়েছিলেন। তার মেয়াদে বন্দী শিবিরের জনসংখ্যা ২৪২ বন্দী থেকে ৪৫ এ নেমে এসেছিল। গুয়ানতানামো রিভিউ টাস্ক ফোর্স অনেক বন্দিকে মুক্তি দিয়ে এবং বিদেশে পুনর্বাসনের ব্যবস্থাও করেছিল। ওবামার ইচ্ছা ছিল কারাগারটি একেবারে বন্ধ করে দেয়া। কিন্তু কংগ্রেসের বাধার কারনে তা সম্ভব হয়নি।
২০১১ সালের মে মাসে, প্রায় এক দশক আত্মগোপনে থাকার পর, আল কায়েদার প্রতিষ্ঠাতা ও নেতা ওসামা বিন লাদেন, প্রেসিডেন্ট ওবামার সরাসরি নির্দেশে মার্কিন নৌসেনাদের একটি বিশেষ বাহিনী দ্বারা পরিচালিত অভিযানে পাকিস্তানের এবটাবাদে নিহত হন। আল কায়েদা যখন আফগানিস্তানে পতনের দাঁড় প্রান্তে, তখন সহযোগী সংগঠনগুলি ইয়েমেন এবং অন্যান্য প্রত্যন্ত অঞ্চলে তাদের কর্মকান্ড অব্যাহত রাখে। মার্কিন গোয়েন্দা সংস্তা সিআইএ তাদের নেতাদের খুঁজে বের করতে এবং হত্যা করতে অতি আধুনিক প্রযুক্তি, ড্রোন ইত্যাদি ব্যবহার করে।
১৫ এপ্রিল ২০১৩ সালে বোস্টন ম্যারাথনে এক বোমা হামলার ঘটনা ঘটে। প্রেসার কুকারে রাখা দুইটি বোমা ম্যারাথনের সমাপ্তি লাইনের কাছে বিস্ফোরিত হয়। এরপর সেখানে গোলাগুলিও হয়। এই ঘটনায় ৩ জন নিহত এবং ২৬৪ জন আহত হয়েছিল।
২০১৪ সালের সেপ্টেম্বরে ‘ইসলামিক স্টেট অফ ইরাক অ্যান্ড দ্য লেভান্ট’ (আইএসআইএস) নামে একটি সসস্ত্র ইসলামক গোষ্ঠীর কর্মকান্ড শুরু হয়। পশ্চিম ইরাক এবং পূর্ব সিরিয়ার বেশিরভাগ অঞ্চল তারা নিয়ন্ত্রণে নিয়ে নেয়। এ সময়ে আইএসআইএস তিন সাংবাদিকের শিরশ্ছেদ করে তাদের মধ্যে দুইজন আমেরিকান এবং একজন ব্রিটিশ। এসব ঘটনার পরিপ্রেক্ষিতে মার্কিন যুক্তরাষ্ট্র এবং তার মিত্ররা সেখানে বড় সামরিক আক্রমণ পরিচালনা করে।
২৮ ডিসেম্বর ২০১৪-এ, ওবামা আনুষ্ঠানিকভাবে আফগানিস্তানে যুদ্ধ মিশন শেষ করেন। এবং দূতাবাসের রক্ষীরা ছাড়া ২০১৬ সালের শেষের দিকে অবশিষ্ট সমস্ত মার্কিন সৈন্য প্রত্যাহারের প্রতিশ্রুতি দেন। সেখানের মার্কিন সামরিক মিশন আনুষ্ঠানিকভাবে ৩০ আগস্ট ২০২১ এ শেষ হয়।
সম্প্রতিক ঘটনাবলী
২০১৯ সালে, একটি অভিযোগে আসে যে, প্রেসিডেন্ট ডোনাল্ড ট্রাম্পের রাজনৈতিক প্রতিপক্ষের ছেলের ব্যবসায়িক লেনদেনের তদন্ত করার দাবিতে ট্রাম্প ইউক্রেনের কাছ থেকে বিদেশী সহায়তা আটকে রেখেছেন। ফলস্বরূপ, ক্ষমতার অপব্যবহার এবং কংগ্রেসের কাজে বাধা দেওয়ার জন্য ট্রাম্প অভিশংসিত হন। মার্কিন ইতিহাসে তিনি তৃতীয় রাষ্ট্রপতি যিনি অভিশংসিত হলেন। তবে সিনেটের ভোটাভুটিতে ট্রাম্প অভিযোগ থেকে অব্যহতি পান।
বারাক ওবামা প্রশাসনের প্রাক্তন ভাইস প্রেসিডেন্ট ডেমোক্র্যাট জো বাইডেন ২০২০ সালের প্রেসিডেন্ট নির্বাচনে ট্রাম্পকে পরাজিত করেছিলেন। ১৯৯২ সালের পর রাষ্ট্রপতি থাকা অবস্থায় একজন প্রেসিডেন্ট পদপ্রার্থির প্রথম পরাজয়।
নূর মহল (ভারত)
নূর মহল (Noor Mahal) ভারতের পাঞ্জাব রাজ্যের জলন্ধর জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে নূর মহল শহরের জনসংখ্যা হল ১২,৬৩০ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭১%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে নূর মহল এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
ঢাকা ইউনিভার্সিটি ডিবেটিং সোসাইটি
ঢাকা ইউনিভার্সিটি ডিবেটিং সোসাইটি সংক্ষেপে DUDS (ডি.ইউ.ডি.এস.), বাংলাদেশের বিতর্ক আন্দোলনে সবচেয়ে প্রাচীন সংগঠন। ঢাকা বিশ্ববিদ্যালয়  কর্তৃপক্ষের পূর্ণাংগ তত্ত্বাবধানে ঢাকা বিশ্ববিদ্যালয়ের শিক্ষার্থীদের দ্বারা পরিচালিত এই সংগঠনটি বিতর্ককে প্রাতিষ্ঠানিকভাবে রুপ দিতে ও সত্যিকারের যুক্তিশীল সমাজ তৈরিতে কাজ করে যাচ্ছে। ঢাকা ইউনিভার্সিটি ডিবেটিং সোসাইটি ঢাকা বিশ্ববিদ্যালয় সিনেট কর্তৃক অর্থায়িত।  এটি ঢাকা বিশ্ববিদ্যালয়ের বিতর্কের কেন্দ্রীয় সংগঠন। ঢাকা বিশ্ববিদ্যালয়ে বিতর্কের চর্চা শুরু হয় বিশ্ববিদ্যালয় প্রতিষ্ঠার পর থেকেই।সেসময় অক্সফোর্ডসহ বিভিন্ন বিশ্ববিদ্যালয় থেকে বিতার্কিকরা আসতো বিতর্ক করতে। পরবর্তীতে সত্তরের দশকে বিতর্ক সাংগঠনিক রূপ পেতে শুরু করে। এরই ধারাবাহিকতায় ১৯৮২ সালে ঢাকা বিশ্ববিদ্যালয়ের কতিপয় প্রগতিশীল শিক্ষকদের হাত ধরে তৈরি হয় ঢাকা ইউনিভার্সিটি ডিবেটিং সোসাইটি। গণতন্ত্রের উত্থানের পর, নব্বই এর দশকের শুরু থেকে এটি বিশ্ববিদ্যালয়ের শিক্ষার্থীদের দ্বারা পরিচালিত হয়ে আসছে।
প্রকাশনা
প্রতিবছর ‘প্রতিবাক’ ও ‘প্রত্যুষ’ নামে ডিইউডিএস বার্ষিক প্রকাশনা প্রকাশ করে এবং বিতার্কিক, সুধীজন,শিক্ষকসমাজ,গুনীজন,সাধারণ শিক্ষার্থী থেকে শুরু করে স্কুল কলেজের বিতার্কিকদেরকেও বিতরণ করে। জাতীয় বিতর্ক উৎসবের স্মারক গ্রন্থ প্রকাশিত হয়। এছাড়াও বিভিন্ন বিশেষ প্রকাশনাও থাকে।
আন্তর্জাতিক অংশগ্রহণ
আন্তর্জাতিক অঙ্গনে বিতর্কের ক্ষেত্রে ঢাকা বিশ্ববিদ্যালয় World University Debate Championship এর সাত সদস্যের স্থায়ী কমিটির একজন গর্বিত সদস্য। এছাড়াও বিভিন্ন আন্তর্জাতিক প্রতিযোগীতায় সক্রিয় অংশগ্রহণ রয়েছে সদস্যদের।
বিতর্ক দলসমূহ
ঢাকা ইউনিভার্সিটি ডিবেটিং সোসাইটি যখন দেশে বা বাইরে বিতর্কে অংশগ্রহণের জন্য যায় তখন প্রতিটি দলের থাকে নির্দিষ্ট নাম। আর এই নামকরণগুলো করা হয় ঢাকা বিশ্ববিদ্যালয়ের ভাস্কর্যগুলোর নামে। যেমন-
সংগঠন
ডিইউডিএস এর ১৯ সদস্য বিশিষ্ট কার্যনির্বাহী পরিষদ (বর্তমানে ৩৩ সদস্য বিশিষ্ট) ১ বছরের জন্য দায়িত্ব পালন ও সামগ্রিক কার্যক্রম পরিচালনা করে। ডিইউডিএস’র নেতৃত্ব নির্ধারিত হয় নির্বাচনের মাধ্যমে গণতান্ত্রিক উপায়ে। প্রতিবছর নির্বাচনী বিতর্ক অনুষ্ঠানের পর প্রতিটি হল ডিবেটিং ক্লাবের একজন করে প্রতিনিধি ভোটারের সরাসরি ভোটে এক বছরের জন্য সভাপতি এবং সাধারণ সম্পাদক নির্বাচিত হয়।
নবদ্বীপ ধাম রেলওয়ে স্টেশন
নবদ্বীপ ধাম রেলওয়ে স্টেশন হল পূর্ব রেল জোনের ব্যান্ডেল কাটোয়া রেলপথের একটি রেলওয়ে স্টেশন। ভারতের পশ্চিমবঙ্গ রাজ্যের নদিয়া জেলার অন্তর্গত স্টেশনটি নবদ্বীপ এবং পার্শ্ববর্তী এলাকায় রেল পরিষেবা প্রদান করে। যাত্রী ট্রেন (প্যাসেঞ্জার) এবং এক্সপ্রেস ট্রেনগুলি রেলওয়ে স্টেশনের উপর দিয়ে যায়।
ইতিহাস
প্রাথমিকভাবে ইস্টার্ন বেঙ্গল রেলওয়ের অন্তর্গত কলকাতা (শিয়ালদহ)-কুষ্টিয়া রেলপথ ১৮৬২ সালে যাত্রী পরিবহনের জন্য খোলা হয়েছিল। হুগলি - কাটোয়া শাখা রেলপথ ১৯১৩ সালে হাওড়া শাখার একটি সম্প্রসারিত অংশ হিসেবে প্রতিষ্ঠিত হয়েছিল। ১৯৯৪ - ৯৬ সালের মধ্যে এই শাখাটি বৈদ্যুতিক ট্রেন চলার উপযুক্ত করা হয়।
অবস্থান
নবদ্বীপ ধাম রেলওয়ে স্টেশন পশ্চিমবঙ্গের নবদ্বীপ শহরের পশ্চিমে অবস্থিত। হাওড়া-ব্যান্ডেল-নবদ্বীপ ধাম- কাটোয়া-নিউ জলপাইগুড়ি মধ্য দিয়ে রেলপথটি অগ্রসর হয়েছে। স্টেশন শিয়ালদহ রেলওয়ে স্টেশন থেকে ১১৩ কিলোমিটার ও হাওড়া থেকে ১০৫ কিমি দুরে অবস্থিত এবং ব্যান্ডেল থেকে ৬০ কিমি দূরে নদিয়া জেলায় অবস্থিত।
এই রেলওয়ে স্টেশনটি নদিয়া ও পশ্চিমবঙ্গের গুরুত্বপূর্ণ রেলওয়ে স্টেশনগুলির একটি।
বৈদ্যুতিকীকরণ
কাটোয়া-ব্যান্ডেল বিভাগকে ১৯৯৪-১৯৯৬ সালে বিদ্যুতায়িত করা হয়েছে।
সাউথইস্ট সান অনলাইন এডিশন
সাউথইস্ট সান অনলাইন এডিশন হল এন্টারপ্রাইজ, আলাবামা, যুক্তরাষ্ট্র থেকে প্রকাশিত কিউএসটি পাবলিকেশনের তিনটি মাধ্যমের মধ্যে একটি। কিউএসটি পাবলিকেশনস একটি পারিবারিক মালিকানাধীন কর্পোরেশন, যেটি দুটি সাপ্তাহিক সংবাদপত্র প্রকাশ করে: দ্য সাউথইস্ট সান, এন্টারপ্রাইজ এবং ডালেভিল সান-কুরিয়ার, ডালেভিল। এই অনলাইন সংস্করণ হল সাপ্তাহিক পত্রিকা দুটিতে প্রকাশিত নিবন্ধগুলির সংকলন। পত্রিকাটি কফি কাউন্টি, ডেল কাউন্টি এবং ফোর্ট রাকারকে লক্ষ্য করে সংবাদ পরিষেবা প্রদান করে, এসব অঞ্চল ফ্লোরিডা এবং জর্জিয়ার সীমান্তবর্তী দক্ষিণ-পূর্ব আলাবামায় অবস্থিত। এই আউটলেটগুলির মধ্যে প্রাচীনতমটি হচ্ছে সাউথইস্ট সান, যা ১৯৮২ সাল থেকে প্রকাশিত হচ্ছে।
হৃৎযন্ত্রের ক্রিয়া বন্ধ হওয়া
সংজ্ঞা
হৃদযন্ত্রের ক্রিয়া বন্ধ হওয়া বলতে হৃৎপিণ্ড কোনও কারণে বিকল হওয়ার কারণে রক্তসংবহনতন্ত্রে রক্তের প্রবাহ হঠাৎ বন্ধ হওয়ার ঘটনাটিকে বোঝানো হয়। হৃদযন্ত্রের ক্রিয়া বন্ধের পূর্বে বুকে ব্যথা, শ্বাসকষ্ট হওয়া বা বমি বমি ভাব অনুভূত হতে পারে। এর ফলে আক্রান্ত ব্যক্তি অজ্ঞান হয়ে যেতে পারে কিংবা শ্বাস-প্রশ্বাস অস্বাভাবিক এমনকি বন্ধ হয়ে যাতে পারে।
হৃদযন্ত্রের ক্রিয়া বন্ধের প্রধান কারণ করোনারি ধমনী রোগ । অন্যান্য কারনের মধ্যে আছে প্রচুর রক্তপাত হওয়া, অক্সিজেনের অভাব, পটাশিয়ামের অতিস্বল্পতা, হৃৎপিন্ডের বৈকল্য এবং প্রচন্ড শরীরচর্চা। কিছু সংখ্যক জন্মগত হৃৎত্রুটিও যেমন দীর্ঘ কিউ টি উপসর্গ এর ঝুকি বাড়াতে পারে। অধিকাংশ ক্ষেত্রে প্রাথমিক হৃৎছন্দ হিসেবে ভেন্ট্রিকুলার ফিব্রিলেশন পাওয়া যায়। বুকে বা নাড়িতে কোন স্পন্দন না পাওয়া গেলে রোগ নির্ণয় নিশ্চিত করা যায়।
যুক্তরাষ্ট্রে প্রতিবছর প্রায় ৫৩৫,০০০ জন হৃৎযন্ত্রের ক্রিয়া বন্ধ হয়, যার মধ্যে প্রতি ১০,০০০ জনের মধ্যে ১৩ জনের (৩২৬,০০০ বা ৬১%) হাসপাতালের বাহিরে সংঘটিত হয় এবং বাকিদের (২০৯,০০০ বা ৩৯%) হাসপাতালের অভ্যন্তরে। বয়সের সাথে সাথে হৃৎযন্ত্রের ক্রিয়া বন্ধ হওয়ার সম্ভাবণা বাড়ে। মহিলাদের তুলনায় পুরুষদের এটি বেশি হয়। হৃৎযন্ত্রের ক্রিয়া বন্ধ হওয়ার পর হাসপাতালে জরুরি চিকিৎসার মাধ্যমে আরোগ্য সম্ভাবনা প্রায় ৮%। যারা বেঁচে থাকেন তাদের মধ্যে উল্ল্যেখযোগ্য হারে বিকলাঙ্গতা দেখা যায়। যদিও বিভিন্ন আমেরিকান টিভি অনুষ্ঠানে ৬৭% এর মতো অবাস্তব উচ্চমাত্রার আরোগ্য সম্ভাবনা দেখানো হয়।
হৃৎযন্ত্রের ক্রিয়া বন্ধ হওয়ার কারণ
ধমনিতে (Coronary artery) অন্তঃস্থিত গাত্রে (Endothelium) এর নিচে (LDL cholesterol) লো ডেনসিটি লিপো-প্রোটিন কোলেস্টেরল জমে ধমনির গহ্বর সংকীর্ণ করার ফলে হার্ট অ্যাটাক হয়। এর ফলে, চর্বির দলা ফেটে জমাট রক্ত হৃদযন্ত্রের মাংসপেশিতে  অক্সিজেন ও সুষম খাদ্য সরবরাহ ব্যাঘাত ঘটায়, ধীরে ধীরে হৃদযন্ত্রের দেয়ালের মাংসপেশিসমূহ দুর্বল হয় এবং চূড়ান্ত পর্যায়ে হৃৎযন্ত্রের ক্রিয়া বন্ধ হয়ে যায়।উচ্চরক্তচাপ, রক্তে চর্বির আধিক্য, বেশি গ্লুুকোজের পরিমাণও হৃৎযন্ত্রের ক্রিয়া বন্ধ করতে সহায়তা করে থাকে।শকের কারণে হতে পারে। ঔষুধ, পূর্বের হূদরোগ ও মানসিক সমস্যার কারণে ।
লক্ষণ
প্রায় ৫০% ক্ষেত্রেই কোন পূর্ব সতর্কীকরণ লক্ষণ ছাড়াই হৃৎযন্ত্রের ক্রিয়া বন্ধ হয়ে যায়। যাদের লক্ষণ দেখা যায় তাদের অনেকের লক্ষণই অস্পষ্ট থাকে যেমন
করনীয়
সুশৃঙ্খল জীবনযাপনই হৃৎযন্ত্রের ক্রিয়া বন্ধ হওয়া রোগের উপসর্গ কমাতে পারে তথা সুস্থভাবে বেঁচে থাকতে সাহায্য করে। নিয়মিত ওষুধ সেবন, পানি পরিমিত সর্বসাকুল্যে ৮০০-১২০০ মিলি (বেশি পানি ফুসফুস তথা পায়ে জমাতে পারে যাতে করে রোগীর শ্বাসকষ্ট বেড়ে যেতে পারে), সহজে হজম হয় এমন নরম খাবার তিনবারের স্থানে ছয়বার খাওয়া শ্রেয়। সহনীয় পর্যায়ে কায়িক পরিশ্রম বা হাঁটা, ধূমপান, অ্যালকোহল বর্জন, বাড়তি বা আলগা কাঁচা লবণ না খাওয়াসহ রক্তে কোলেস্টেরল নিয়ন্ত্রণই পারে হার্ট ফেইলিওর রোগীকে সুস্থভাবে বেঁচে থাকতে। মনে রাখতে হবে, এসব ক্ষেত্রে প্রতিকার নয় প্রতিরোধ সর্বদা উত্তম। প্রাথমিক অবস্থায় হার্টের এসব লক্ষণে চিকিৎসকের পরামর্শ নিলে জটিলতা অনেকটাই এড়ানো যায়। তাই অবহেলা না করে হার্টের বিভিন্ন সমস্যা ও রোগের লক্ষণ নিয়ে সতর্ক ও সচেতন হতে হবে। এতে করে অনেক জটিলতা প্রাথমিক অবস্থায় এড়ানো যায়।
নয়ডা সেক্টর ১৪৮ মেট্রো স্টেশন
নয়ডা সেক্টর ১৪৮ মেট্রো স্টেশন হল নয়ডা মেট্রোর একটি উত্তোলিত মেট্রো স্টেশন। স্টেশনটি অ্যাকোয়া লাইনে অবস্থিত। এটি ২০১৯ সালের ২৫শে জানুয়ারি চালু করা হয়েছিল।
রামপ্রসাদী
রামপ্রসাদী অষ্টাদশ শতাব্দীর বাঙালি সাধক-কবি রামপ্রসাদ সেন কর্তৃক রচিত এবং সুরারোপিত ভক্তিগীতি মূলক গান। বাংলা ভাষায় লেখা এই ঐতিহ্যবাহী গান সাধারণত হিন্দু দেবী কালীকে সম্বোধন করে গাওয়া হয়ে থাকে।
প্রভাব
রামপ্রসাদ সেনই প্রথম শাক্ত কবি, যিনি মা কালীকে এমন নিবিড় ভক্তির সঙ্গে সম্বোধন করেছিলেন এবং তাঁকে কোমল স্নেহময়ী মা, এমনকি একটি ছোট মেয়ে রূপে কল্পনা করে গান গেয়েছিলেন। বাউল সঙ্গীতের বাংলা লোকশৈলীকে শাস্ত্রীয় সুর এবং কীর্তনের সঙ্গে একত্রিত করে একটি নতুন রচনামূলক ঐতিহ্যবাহী রূপ দেওয়ার জন্য তাকে কৃতিত্ব দেওয়া হয়। তাঁর পরবর্তীকালে শাক্ত কবিদের একটি পাঠশালা কালী-ভক্তির ঐতিহ্যকে অব্যাহত রেখেছিলেন। কৃষ্ণচন্দ্র রায়, রবীন্দ্রনাথ ঠাকুর, কাজী নজরুল ইসলাম, সিরাজউদ্দৌলা প্রমুখ বিদ্বজ্জনেরা রামপ্রসাদের গানে অত্যন্ত অনুপ্রাণিত হয়েছিলেন। তাঁর অনেক গান ধনঞ্জয় ভট্টাচার্য, পান্নালাল ভট্টাচার্য এবং অনুপ ঘোষালের মতো বিখ্যাত শ্যামাসঙ্গীত শিল্পীরা গেয়েছেন।
গোসাই আখড়া
গোসাই আখড়া বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত লালপুর উপজেলার অন্তর্গত একটি প্রাচীন আখড়া। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
অবস্থান
গোসাই আখড়া নাটোর জেলার লালপুর উপজেলার অবস্থিত একটি প্রত্নতাত্ত্বিক স্থান।